**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS ELNÖKE**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanácsa 2016. május 25-i ülésére**

**2. napirend**

**Tárgy: Pápakörnyéki Önkormányzatok Feladatellátó Társulás 2016. évi költségvetés módosítása**

**Tisztelt Társulási Tanács!**

A Pápakörnyéki Önkormányzatok Feladatellátó Társulása a 2016. évi költségvetését a Társulási Tanács 2/2016.(II. 11.) határozatával fogadta el.

A jelen előterjesztés a költségvetés elfogadása óta bekövetkezett változásokat vezetik át.

**1. Társulás**

**BEVÉTELEK**

A Társulás bevételi előirányzatát az intézményi működési bevétel, a gesztor önkormányzattól, Takácsi Község Önkormányzatától átvett pénzeszköz, és a pénzmaradvány igénybevétele módosították az alábbiak szerint:

**Bevételt módosító költségvetési tételek:**

Intézményi működési bevétel, telefondíj: - 100 e Ft

Normatíva átvétele Vaszar Önkormányzatától: 10.356 e Ft

(bérkompenzáció, ágazati, kiegészítő pótlék)

Takácsi Önkormányzatától hozzájárulás

házi gondozáshoz: 440 e Ft

Pénzmaradvány igénybevétele:

* intézménynél: 944 e Ft

**Bevétel módosításának egyenlege: 11.640 e Ft**

**KIADÁSOK**

A társulás kiadási előirányzatát a személyi juttatások, (bérkompenzáció, ágazati pótlék, kiegészítő ágazati pótlék) valamint azok járulékai, a dologi kiadások (riasztó családgondozóknak) növelték, Vaszar Önkormányzatának átadott működési támogatás csökkentette a költségvetéskor nem tervezhető központi támogatások elszámolása miatt az alábbiak szerint:

**Kiadást módosító költségvetési tételek:**

Személyi juttatások: 10.282 e Ft

Munkaadót terhelő járulék: 2.776 e Ft

Egyéb dologi kiadások: 57 e Ft

Működési célú támogatás Vaszar Önkormányzat: -1.475 e Ft

**Kiadás módosításának egyenlege: 11.640 e Ft**

A Társulás költségvetésének bevételi és kiadási főösszege a bemutatott módosításoknak megfelelően 11.640 e Ft-al nő, 162.794 e Ft-ra

Kérem a Tisztelt Társulási Tanácsot, hogy a Társulás 2016. évi költségvetés módosítását megtárgyalni, és azt a határozati javaslatnak megfelelően elfogadni szíveskedjék.

Összeállította: Vida László Gábor aljegyző

 Horváth Attila Csabáné köztisztviselő

Vaszar, 2016. 05. 17.

 **Varga Péter**

 **elnök**

**Pápakörnyéki Önkormányzatok Feladatellátó Társulás**

**…/2016. (V. 25.)**

**határozata**

**a Pápakörnyéki Önkormányzatok Feladatellátó Társulás**

**2016. évi költségvetéséről szóló**

**2/2016. (II. 11.) határozat módosításáról**

Magyarország 2016. évi központi költségvetéséről szóló 2015. évi C. törvény alapján, az államháztartásról szóló 2011. évi CXCV. törvény rendelkezései szerint a Pápakörnyéki Önkormányzatok Feladatellátó Társulás Társulási Tanács a Társulás 2016. évi költségvetését az alábbiak szerint állapítja meg:

1. A határozat 1. pontja helyébe a következő rendelkezés lép:

„1)A Társulási Tanács a Társulás 2016. évi költségvetésének főösszegét

 162.794 e Ft bevétellel,

 162.794 e Ft kiadással állapítja meg.”

2. A határozat 2. pontja helyében a következő rendelkezés lép:

„2) Az (1) bekezdésben megállapított bevételi főösszeg költségvetési cím, kiemelt előirányzatok szerinti megoszlását e határozat 1. melléklete tartalmazza.”

3. A határozat 3. pontja helyébe a következő rendelkezés lép:

„3) Az (1) bekezdésben megállapított kiadási főösszeg költségvetési cím, kiemelt előirányzatok szerinti megoszlását e határozat 2. melléklete, a feladatonkénti megoszlást és a személyi juttatások előirányzatából foglalkoztatható létszámkeretet – alcímenként – e határozat 3. melléklete tartalmazza. A létszámkeret módosítása a Társulási Tanács át nem ruházható hatáskörébe tartozik.”

4. A határozat 4. pontja helyébe a következő rendelkezés lép:

„4) Feladatellátó Intézmény 2016. részletes bevételeit és kiadásait a 4. melléklet tartalmazza.”

5. A határozat 5. pontja helyébe a következő rendelkezés lép:

„5) Társulási Tanács 2016. évi pénzeszközátadásait e határozat 5. melléklete szerint állapítja meg.”

6. A határozat 6. pontja helyébe a következő rendelkezés lép:

„6) A Társulási Tanácsa 2016. évi működési és felhalmozási célú bevételi és kiadási előirányzatának mérlegét e határozat 6. melléklete tartalmazza.”

7. A határozat 7. pontja helyébe a következő rendelkezés lép:

„7) A Társulás várható bevételi és kiadási előirányzat-felhasználási ütemtervét e határozat 7. melléklete tartalmazza.”

8. A határozat 8. pontja helyébe a következő rendelkezés lép:

„ 8) A Társulás által 2016. évre tervezett gesztor önkormányzattól, Vaszar Község Önkormányzatától átvett normatív támogatás összegét e határozat 8. melléklete tartalmazza.”

9. A határozat egyéb rendelkezései nem módosulnak.

Határidő: Azonnal

Felelős: Varga Péter elnök